II. Gaspard de Coligny, gyakran csak Coligny admirális (Châtillon-sur-Loing (Centre-Val de Loire), 1519. február 16. – Párizs, 1572. augusztus 24.) Franciaország admirálisa, Coligny-le-Neuf első grófja, többek között Beaupont, Beauvoir, Montjuif, Roissiat és Chevignat bárója, Châtillon hűbérura, a francia protestantizmus egyik kiemelkedő alakja volt. A vallásháborúk során a hugenotta tábor egyik fővezére volt Condé hercege mellett. Szent Bertalan éjszakáján gyilkolták meg.